সীরাত বিশ্বকোষ
সীরাত বিশ্বকোষ হল বাংলায় অনূদিত নবি মুহাম্মাদ সা. এর জীবনী-বিষয়ক একটি বিশ্বকোষ, যাতে নবি মুহাম্মদের (সা) জীবনের প্রতিটি বিষয়ের সারসংক্ষেপ উল্লেখিত হয়েছে। এটি বাংলা ভাষায় সর্ববৃহৎ সিরাত বিশ্বকোষ। এই গ্রন্থটি মূলত মধ্যপ্রাচ্যভিত্তিক প্রকাশনা প্রতিষ্ঠান দারুস সালামের উদ্যোগে ছয় জন গবেষক, স্কলার ও উলামায়ে কেরামের একটি সমন্বিত বোর্ড আরবি ভাষায় রচনা করেন। তারা হলেন, শায়খ মুহসিন ফারানি, হাফেয ইব্রাহিম তাহির কিলানি, শেখ তানভীর আহমদ, হাফেয ইকবাল সিদ্দিক, আবদুল্লাহ নাসির মাদানী ও মুহাম্মদ আবু বকর আহমদ খাজা। এ বিশ্বকোষে নবি মুহাম্মদ সা. এর জন্ম থেকে মৃত্যু পর্যন্ত জীবনের প্রতিটি বিষয় ও ঘটনাবলী উল্লেখিত হয়েছে।